Boracay

thumb|250px|White Beach, Boracay Boracay on trooppinen saari, joka sijaitsee noin tunnin lentomatkan päästä Manilasta, Filippiinien pääkaupungista. Se on tunnettu pitkistä hiekkarannoistaan. Saarella voi harrastaa sukellusta, purhjehdusta, snorkalusta, uimahyppyjä kallioilta, auringonottoa, vesijetillä ajelua yms. Boracayn yöelämä on myös erittäin vilkasta. Saarelta löytyy paljon erilaisia baareja ja ravintoloita. Baarit eivät mene kello neljä kiinni, niinkuin Suomessa, vaan ne ovat auki niin kauan kunnes viimeinen asiakas lähtee nukkumaan.

Tule
Suomesta Boracaylle matkustaminen on hieman vaivalloista. Helsingistä voit lentää välilaskun kautta suoraan Manilaan, jossa kannattaa yöpyä muutama yö. Sieltä kannattaa jatkaa lentoa paikallisilla halpalentoyhtiöillä Kaliboon esimerkiksi Cebu Pacific Airilla. Kalibosta matkaa voi jatkaa bussilla Caticlanin satamaan ja sieltä vielä 10minuutin lauttamatka Boracayn saarelle. Vaihtoehtoja on monia.

Lentokoneella
Boracay saaren lähettyviltä löytyy kaksi lentokenttää: Caticlan ja Kalibo.


 * Caticlan tai Godofredo P. Ramos Airport  - Caticlanin lentokentän kiitorata on suhteellisen lyhyt, eikä sinne pääse laskeutumaan isot lentokoneet. Lentoyhtiöt, jotka operoivat kentältä ovat: South East Asian Airlines(SEAIR), Cebu Pacific Air ja Air Philippines Manilasta, Cebusta ja Clarkista. Caticlanin lentokentältä voit ottaa polkupyörätaksin (40 pesoa) tai kävellä (10minuuttia) Caticlanin satamaan.


 * Kalibo International Airport  - Verrattuna Caticlanin lentokenttään, kiitorata on paljon pidempi ja sinne pystyy laskeutumaan lentokoneet, kuten Boeing 737 ja Airbus A320. Kalibon lentokenttä tosin sijaitsee 90 minuutin ajomatkan päässä Caticlanin satamasta. Operoivat lentoyhtiöt ovat mm.: Cebu Pacific Air, China Airlines, Philippine Airlines, ja Zest Airways, jotka lentävät Kalibosta Manilaan, Taipeihin, Shanghaihin ja Seouliin. Kentällä on pikkubusseja, takseja ja busseja, jotka kyyditsevät matkustajian Kalibon kentän ja Caticlanin sataman välillä. Bussi L300 kentältä Caticlanin satamaan maksaa 175 pesoa. Southwest yritys tarjoaa pakettimatkoja Kalibon kentältä Boracayn hotelliin asti. Yritys sijaitsee kentän uloskäynnin yhteydessä. Hinta on 350 pesoa. Hintaan ei kuulu Caticlanin satamassa maksettavat verot (50 pesoa satamaveroa ja 75 pesoa ympäristöveroa).

Tulit sitten kummasta tahansa Caticlanin satamaan, lauttakyydillä pääset Boracayn satamaan. Hinta on n. 150 pesoa (sisältää 50P+75P veroja)

Boracayn satamassa on useita trycykle kuskeja odottamassa matkustajia, joten satamasta pääsee helposti minne päin saarta tahansa. Toiselle puolelle saarta matkustavat maksaa kyydistään n. 100-150 pesoa, riippuen matkatavaran määrästä. Hinnat pitäisi olla jokaisella mopolla samoja.

Huomioi, että jos lennät Manilan kautta välilaskulla, joudut maksamaan lentokenttäveroa 200 pesoa lentojen välissä. Jos lähdet Manilasta Filippiinien ulkopuolelle, maksat 750pesoa veroa.

Kalibon kentällä joudut myös maksamaan lentokenttäveroja. 40 pesolla saat lentää kotimaan lennon ja 500 pesoa ulkomaanlennot.

Lautalla
Lautalla tulemista ei suositella yksittäisille turisteille. Lautat ahdataan yleensä aivan täyteen ja onnettomuudet ovat melko yleisiä.

Polkupyörällä
Polkypyöriä voi vuokrata saarelta, ja siellä pääsee hyvin liikkumaan niillä.

Kävellen
Saari on suhteellisen pieni, joten kävely on paras tapa nähdä saarta.

Näe
thumb|250px|Willy's Rock Boracayn nähtävyyksiä näkee parhaiten vuokraamalla purjevene itselle 2-3 tunniksi ja kiertämällä sillä saari ympäri. Hinta pyörii noin 1000-1500 peson tienoilla, riippuen tinkimisestä. Willy's Rock on suosituin turistikuvauskohde Boracaylla.

Tee
Ariels Point on hyppypaikka Boracayn lähellä, jonne lähtee vene joka päivä kello 11.30. Lippuja voi ostaa rannalta, ne maksaa 1200 Pesoa (20€), se sisältää venematkat edestakaisin, buffetpöydän ja ilmaiset juomat koko päivän.

Osta
White Beachin rantakadulla on parhaimmat kojut, joista saa kaikkea fruit shakeista avaimenperiin. Hintoja voi tinkiä reilusti alaspäin. D'Mall alueella on myös kunnollisia liikkeitä, jossa hinnat tosin ovat korkeat.

Syö
Sulu Plaza, Station 3, White Beach Thairuokaa erittäin edullisesti.

Nuku
Boracaylla on majoitusmahdollisuuksia huippuhotelleista hostelleihin. Erityisesti joulu-tammikuussa matkustavien kannattaa kuitenkin varata hyvissä ajoin etukäteen majoituksensa ja varmistaa se ennen tuloa. Saari on tällöin aivan täynnä turisteja, jolloin vapaita huoneita on erittäin vaikea löytää.

Edulliset
Ocean Breeze Inn, Station 3, White Beach, http://www.oceanbreezeinn.info

Hintavat
Mandala Resort, White Beach, http://mandalaspa.com/

Pysy turvassa
Rikollisuutta esiintyy myös Boracaylla. Pidä arvotavarasi piilossa, äläkä laske rahojasi julkisesti. Myös kalliit korut kannattaa jättää kotiin.

Jatka matkaa
Boracayltä voi jatkaa matkaa esimerkiksi Kalibon lentokentältä. Vaihtoehtoisesti voi lähteä Caticlanin satamasta lautoilla eri puolille Filippiineitä. Lauttamatkat tosin eivät ole suositeltuja, koska yleensä ne tupataan änkemään ihan täyteen ja turmat ovat yleisiä.